OpenLLM-France/wikimedia huggingface dataset:
# Antonio Artero Coduras

Antonio Artero Coduras (Saragossa, 30 d'abril de 1936 - Madrid, 20 de novembre de 2004) va ser un director de cinema, guionista i assagista aragonès de militància llibertària.

## Biografia

Va néixer a la presó de Torrero, on la seva mare era tancada per la seva militància política. Va estudiar a l'Escola Oficial de Cinematografia, on va realitzar la seva primera pel·lícula, Doña Rosita la soltera, sobre l'obra teatral homònima de Federico García Lorca i guió propi. Va col·laborar amb la revista Ansí, en el Club Cine Mundo i en el grup teatral La Cigarra. Participa en les Primeres Jornades Internacionals de Cinema, Sitges (Barcelona), (1967). On es demana "la creació d'un cinema independent i lliure de qualsevol estructura industrial, política o burocràtica". Va intentar portar a la pràctica les conclusions als documentals Blanco sobre blanco i Del tres al once, en els que reflexionava sobre la mateixa essència del cinema.
Va publicar en entregues La Historia del Cine que Nunca se ha Escrito a la Revista Adarga.
El 1980 va estrenar el curtmetratge Pleito a lo sol, rodat en cheso. El 1981 estrena Trágala, perro on desenvolupa el tema de la "monja de les nafres", emprant una narrativa més assequible, i, encara que s'envolta d'actors d'èxit en el moment, el seu estigma de director "maleït" impedeix que el film aconsegueixi una gran difusió. Aquest fracàs l'empentaria a treballar per TVE.

## Filmografia

* Doña Rosita la soltera (1965) curt.
* El tesoro del capitán Tornado (1967), amb Antonio Ozores
* Del Tres al Once (1968) curt.
* Blanco sobre Blanco (1969)
* Monegros (documental), (1969).
* Yo creo que... (1975), amb Juan Diego i Concha Velasco
* Olavide, documental (1976), curt per al Colegio Oficial de Arquitectos de Madrid
* Pleito a lo sol (1980), curtmetratge
* Trágala, perro (1981), Amparo Muñoz, Fernando Rey i Cecilia Roth
* Cartas desde Huesca (1993), amb Óscar Ladoire

## Guions

* Una gota de sangre para morir amando (1973), dirigida per Eloy de la Iglesia (coguionista)
* Bodas de Sangre (1981), dirigida per Carlos Saura (coguionista)

## Referències

* ↑ «Fallece Antonio Artero, un cineasta radical e inconformista».
* ↑ Concurso "Antonio Artero" de vídeo Arxivat 2021-01-25 a Wayback Machine., govern d'Aragó
* ↑ Diccionario Espasa Cine español pg. 35
* ↑ «Antonio Artero Coduras». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ Revista Adarga, nº 1, pg. 45
* ↑ Antonio Artero, un director que amó el cine experimental, Diario del Alto Aragón

## Bibliografia

* Diccionario Espasa Cine español, Augusto Martínez Torres, (1996). ISBN 84-239-9241-1
# Proasellus racovitzai

Proasellus racovitzai és una espècie de crustaci isòpode pertanyent a la família dels asèl·lids.

## Distribució geogràfica

Es troba a Europa: la cova Goueil-di-Her (l'Alta Garona, França).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 1972. Observations sur un Aselle obscuricole de France: Proasellus racovitzai n. sp. International Journal of Speleology 4: 171-188.
* 1 2 Catalogue of Life (anglès)
* ↑ uBio (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Muséum National d'Histoire Naturelle, 2003-2012 (francès)
* ↑ Crustacés d'eau douce de France métropolitaine Arxivat 2013-12-04 a Wayback Machine. (francès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Cercopoïdeus

Els cercopoïdeus (Cercopoidea) són una superfamília d'insectes hemípters pertanyents al subordre Auchenorrhyncha. Antigament, es considerava enquadrada en a família Cercopidae però, més endavant, aquesta es va escindir en diverses famílies separades: Aphrophoridae, Cercopidae i Clastopteridae. Més enllà, s'ha considerat que la família Epipygidae no ha de pertànyer a Aphrophoridae.
Totes les espècies s'alimenten de plantes, algunes es consideren plagues, ja que malmeten plantes d'interès comercial, ja sigui a l'estadi de nimfa o d'adult.

## Taxonomia

La superfamília Cercopoidea inclou cinc famílies:
* Família Aphrophoridae
* Família Cercopidae
* Família Clastopteridae
* Família Epipygidae
* Família Machaerotidae

## Referències

* ↑ «ITIS - Report: Cercopoidea». [Consulta: 12 desembre 2021].
# Amityville (Nova York)

Amityville és una vila del Comtat de Suffolk (Nova York) als Estats Units d'Amèrica.

## Demografia

Segons el Cens dels Estats Units del 2000 Amityville tenia 9.441 habitants, 3.434 habitatges, i 2.266 famílies. La densitat de població era de 1.744,1 habitants/km².
Dels 3.434 habitatges en un 27,7% hi vivien nens de menys de 18 anys, en un 51,8% hi vivien parelles casades, en un 10,5% dones solteres, i en un 34% no eren unitats familiars. En el 27,1% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,15.
Per edats la població es repartia de la següent manera: un 21,9% tenia menys de 18 anys, un 5,7% entre 18 i 24, un 30,7% entre 25 i 44, un 24,2% de 45 a 60 i un 17,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,5 homes.
La renda mediana per habitatge era de 61.885 $ i la renda mediana per família de 72.632 $. Els homes tenien una renda mediana de 52.011 $ mentre que les dones 35.055 $. La renda per capita de la població era de 27.750 $. Entorn del 5,6% de les famílies i el 7,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Amityville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Amityville». American Fact Finder. Oficina del Cens dels Estats Units, 12-01-2010.
# Àmal (nom)

Àmal és un nom masculí i femení àrab (àrab: أمل, Amal) que literalment significa ‘esperança’, ‘il·lusió’. Si bé Àmal és la transcripció normativa en català del nom en àrab clàssic, també se'l pot trobar transcrit Amal. Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «أمل». ISBN 978-84-412-1546-7.
* ↑ Steingass, F. Arabic-English Dictionary (en anglès). New Delhi: Asian Educational Services, 2005, p. 1243. ISBN 9788120608559.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Exodus

«Exodus» té aquests significats:
* Exodus, títol original d'Èxode, pel·lícula de 1960 dirigida per Otto Preminger, basada en la novel·la de Leon Uris sobre la creació de l'estat d'Israel
* Exodus (grup musical), banda estatunidenca de thrash metal
# Exodus: Gods and Kings

Exodus: Gods and Kings (Exodus: Déus i Reis) és una pel·lícula del 2014 dirigida per Ridley Scott amb guió d'Adam Cooper, Bill Collage, Jeffrey Caine i Steven Zaillian. Els papers protagonistes són interpretats per Christian Bale, Joel Edgerton i Aaron Paul.

## Repartiment

* Christian Bale com a Moisès
* Joel Edgerton com a Ramsès II
* Aaron Paul com a Josuè
* John Turturro com a Seti I
* Ben Kingsley com a Nun
* Sigourney Weaver com a Tuya
* María Valverde com a Sèfora
* Indira Varma com la Gran Sacerdotessa
* Hiam Abbass
* Kevork Malikyan com a Jetró
* Anton Alexander
* Golshifteh Farahani com a Nefertari, l'esposa de Ramsès II
* Tara Fitzgerald
* Ben Mendelsohn
* Dar Salim
* Ayoub El Hilali
* Isaac Andrews com a Malak, la manifestació del Déu d'Abraham.

## Producció

Cap als volts del 15 de març del 2013, Deadline.com informà que Ridley Scott volia Christian Bale com el protagonista de la pel·lícula, a qui posteriorment confirmà el paper de Moisès el 13 d'agost. El mateix dia, Joel Edgerton també s'uní al repartiment amb el paper de Ramsès juntament amb Bale; i es confirmà que la producció començaria al setembre. L'estudi anuncià els càstings a Almeria i Fuerteventura (Espanya) per buscar 4.500 extres. El 27 d'agost, Aaron Paul també s'uní a la pel·lícula en el paper de Josuè. Sigourney Weaver, Ben Kingsley i John Turturro també començaren les converses per unir-se al repartiment.

### Rodatge

El rodatge de la pel·lícula començà el setembre del 2013 als Estudis Pinewood (Londres). A l'octubre l'equip es traslladà a Espanya per rodar els exteriors a Almeria i a Fuerteventura (Illes Canàries).

#### Localitzacions

Principalment a Almeria, destacant el rodatge a Pechina, Macael i el desert de Tabernas. La província espanyola ha estat l'escenari del 70% de les escenes d'exteriors. El 30% restant del metratge d'exteriors es filmà a Fuerteventura (Illes Canàries), concretament als municipis de Pájara i Antigua. Als Estudis Pinewood de Londres s'hi filmaren les escenes d'interior.

## Vegeu també

* Els Deu Manaments (1956)

## Referències

* ↑ «Christian Bale Eyeing Moses?». deadline.com [Consulta: 16 octubre 2013].
* ↑ «‘EXODUS' CONFIRMS CHRISTIAN BALE AS MOSES, CASTING JOEL EDGERTON AS RAMSES». screencrush.com [Consulta: 16 octubre 2013].
* ↑ «Joel Edgerton to Battle Christian Bale in ‘Exodus'». variety.com [Consulta: 16 octubre 2013].
* ↑ «‘Moses' Calls For Extras In Spain; Masses Flock». deadline.com [Consulta: 16 octubre 2013].
* ↑ «‘Breaking Bad' Star Aaron Paul Joins Christian Bale in Moses Biblical Drama ‘Exodus'». variety.com [Consulta: 16 octubre 2013].
* ↑ «Ridley Scott In ‘Exodus' Talks With Ben Kingsley, John Turturro, Sigourney Weaver, Aaron Paul». deadline.com [Consulta: 16 octubre 2013].

## Enllaços externs

* Exodus: Gods and Kings - Lloc web oficial
# Ferrari California

El Ferrari Califòrnia és un automòbil esportiu gran turisme que Ferrari va començar fabricar el 2009. El Califòrnia va ser dissenyat per l'empresa de disseny italiana Pininfarina, té una carrosseria descapotable amb sostre dur retràctil. El Califòrnia va ser presentat per Ferrari al Saló de l'Automòbil de París de 2008. El Ferrari Califòrnia porta un motor V8 davanter de 460 CV, està equipat amb una caixa de canvis automàtica de 7 velocitats amb doble embragatge i porta frens ceràmics fabricats per Brembo. El Califòrnia és capaç d'accelerar de 0 a 100 km/h en un temps de 3,7 segons i la seva velocitat màxima és de 310 km/h (193 mph). Representa una nova quarta gamma de models per a l'empresa. El seu preu s'estima en 160.000 €.
El Califòrnia representa una sèrie de primícies per a Ferrari:
* El primer front amb motor de Ferrari amb un V8.
* La primera a presentar una transmissió de doble embragatge de 7 velocitats.
* La primera amb un sostre plegable de metall.
* La primera amb suspensió del darrere multi-link.
* La primera amb la injecció directa de gasolina.
Segons algunes fonts, originalment va començar com un concepte per a un nou Maserati, però el cost resultant per produir el cotxe necessitava la insígnia de Ferrari per justificar el retorn de la inversió ideal.

## Producció

El Califòrnia serà construït en una nova línia de producció al costat de l'actual fàbrica a Maranello. La línia de producció existent produeix 27 cotxes al dia, 6.000 per any. Ferrari té previst produir 5.000 unitats en els dos primers anys de producció, la qual cosa augmenta la producció de Ferrari en un 50% amb la introducció del model. El model, d'acord amb moltes revistes del motor, es comercialitzara a finals del 2012. El Califòrnia és el primer Ferrari amb un doble caixa de canvis d'embragatge compost de 7 marxes.

## Rendiment

Califòrnia té una velocitat màxima de 310 km/h i pot accelerar de zero a 100 km/h en menys de 4 segons. 285 quilograms més pesat i PS 30 (22 kW 30 CV) menys potent que el Ferrari F430 amb motor central, el del Califòrnia arriba a 60 mph (97 km/h) en el mateix temps que el Ferrari F430, a causa de la transmissió de doble embragatge.

## Fitxa tècnica

| Fitxa tècnica | California |
| Motor | V8 a 90° |
| Cilindrada | 4.297 cc |
| Alimentació | injecció directa |
| Distribució | 4 vàlvules per cilindre, Distribució Variable |
| Potència màxima | 460 CV a 7.750 rpm |
| Parell màxim | 485 Nm a 5.000 rpm |
| Transmissió | automàtica, de set marxes més reversa |
| Tracció | Darrera |
| Acceleració 0-100 km/h | 3,9 s |
| Velocitat màxima | 310 km/h |
| Consum mitja (l/100 km) | aut (13,1 l/100 km) |
| Emissions de CO$_2$ | aut (299 gr/km) |

## Enllaços externs

* Lloc web oficial
* Sessió de fotos d'un Ferrari Califòrnia Arxivat 2012-06-08 a Wayback Machine.
# Israel Núñez Baticon

Israel Núñez Baticon (Martorell, Baix Llobregat, 31 de maig de 1979) és un ciclista català que ha competit en carretera, ciclisme de muntanya i ciclocròs. Ha obtingut diferents campionats d'Espanya i Catalunya, i al 2009 va guanyar la Titan Desert. Actualment participa a la Copa del Món de BTT en categoria M-40 i és corredor de l'equip Massi Racing Team.

## Palmarès en ciclisme de muntanya

* 2003
** 2n al Campionat d'Espanya en Camp a través
* 2004
** Campió d'Espanya en Marató
* 2005
** 2n al Campionat d'Espanya en Marató
* 2006
** 2n al Campionat d'Espanya en Camp a través
* 2007
** Campió d'Espanya en Marató
* 2009
** 1r a la Titan Desert
* 2013
** 1r a la Pedals de Foc Non Stop

## Palmarès en ciclocròs

* 2002
** 2n al Campionat d'Espanya de ciclocròs

## Referències

* ↑ «Israel Núñez Baticon». enciclopèdia.cat. [Consulta: 19 setembre 2017].
* ↑ «La Pedals de Foc Non Stop celebró su octava edición» (en castellà). [Consulta: 3 juliol 2019].

## Enllaços externs

* Fitxa a sitiodeciclismo.net
* Fitxa a cyclebase.nl
# Xavier Solans i Huguet

Xavier Solans i Huguet (Barcelona, 17 de juny de 1949 - Sant Cugat del Vallès, 3 de setembre de 2007) fou un científic català, especialitzat en cristal·lografia i mineralogia.

## Biografia

Es llicencià en física a la Universitat de Barcelona l'any 1970, on es doctorà l'any 1977. El 1984 fou catedràtic de cristal·lografia a la universitat d'Oviedo i el 1986 a la Universitat de Barcelona, i del 2000 fins a la seva mort fou director del Departament de Cristal·lografia i Mineralogia de la Universitat de Barcelona.
El seu interès principal era l'ús de mètodes directes per a la determinació sistemàtica de l'estructura cristal·lina de compostos inorgànics i la coordinació que en resulta. Va estar involucrat en la creació i posterior desenvolupament del Laboratori de Difracció de raigs X als Serveis Generals de la UB. Fou president del Grupo Especializado de Cristalografía, fundador del Club de Cristal·lògrafs Catalans i representant espanyol a l'Associació Europea de Cristal·lografia. Autor de més de sis-cents article en revistes científiques, formava part de la llista dels investigadors més citats del món en el camp de la química. El 1998 va rebre la Medalla Narcís Monturiol al mèrit científic de la Generalitat de Catalunya.
El 2006 fou escollit membre de la Reial Acadèmia de Ciències Exactes, Físiques i Naturals. En honor seu, el Grup Especialitzat en Cristal·lografia i Creixement Cristal·lí de la Reial Societat Espanyola de Química convoca des del 2011 el Premi Xavier Solans per apremiar el millor treball en aquest camp.
En el moment del seu traspàs, estava casat amb Montserrat Monfort i tenia dos fills, Xavier i Pau.

## Obres publicades

* Descomposición del factor global de temperatura en el factor de cada átomo, y aplicación del cálculo de la energía de cohesión en la determinación de estructuras cristalina (1977). Tesi doctoral sota la supervisió de Manuel Font i Altaba.
* Introducció a la cristal·lografia (1999). ISBN 978-84-8338-124-3
* Introducció als diagrames de fases (1998). ISBN 8489829519

## Referències

* 1 2 Arriortua, M.; Galí, S.; Miravitlles, C.; Piniella, J. F.; Rius, J. «Xavier Solans Huguet (1949 – 2007)». IUCr Newsletter, 16, 2, 2008.
* 1 2 «Homenatge al catedràtic Xavier Solans a la Facultat de Geologia». Universitat de Barcelona, 07-04-2008.
* ↑ «Xavier Solans Huguet. Barcelona 1949-Sant Cugat 2007». Universitat de Barcelona. Facultat de Geologia.
* ↑ «Guardonats medalles Narcís Monturiol». Universitats i Recerca. Generalitat de Catalunya. Arxivat de l'original el 2015-04-13. [Consulta: 5 maig 2018].
* ↑ «Académicos Correspondientes Nacionales». Glosario de Geología - Créditos. RACFN.
* ↑ «Convocatoria del Premio ‘Xavier Solans' - GE3C-2016». RSEQ, 08-03-2016. Arxivat de l'original el 2016-11-01.
* ↑ «Necrològiques» p. 30. La Vanguardia, 04-09-2007.
# Xavier Subirats Hernández

Xavier Subirats Hernández (Paterna, Horta de València, 2 d'octubre de 1957) és un futbolista retirat i entrenador valencià. Xavier Subirats es va iniciar com a jugador en el València Club de Futbol on va jugar des de 1977 fins a 1990. Es va iniciar com a entrenador en les categories inferiors del València CF, va ser entrenador del Vila-real Club de Futbol i Hèrcules CF i encarregat de les secretaries tècniques del València CF i Hèrcules CF.

## Trajectòria com a entrenador i Secretaries Tècniques

* 1995-1996: Entrenador del Vila-real CF
* 2004-2005: Entrenador de l'Hèrcules CF
* 2005-2006: Secretari Tècnic del València CF
* 2006-2008: Secretari Tècnic de l'Hèrcules CF

## Referències

* ↑ Fitxa de Xavier Subirats
* ↑ El Hércules acomiada a Xavier Subirats
# ¡Cómo sóis las mujeres!

¡Cómo sóis las mujeres! és una pel·lícula espanyola de comèdia de "guerra de sexes" del 1968 dirigida per Pedro Lazaga amb guió de Pedro Masó i protagonitzada per Arturo Fernández i Teresa Gimpera.

## Sinopsi

Teresa és una mestressa de casa, feliçment casada en aparença, però que està farta de sentir-se com la criada del seu espòs Mario i els seus fills i de sentir-se menystinguda; ell, per contra, manté que gràcies a la seva feina manté la seva família. Un dia, seguint el consell d'una amiga, acorda amb el seu marit intercanviar-se els papers. Ella surt airosa de l'experiència ja que aconsegueix un treball i la independència que tant desitjava. En canvi ell no aconsegueix sortir-se'n amb les tasques de la casa.

## Repartiment

* Arturo Fernández ... Mario
* Teresa Gimpera ... Teresa
* Juanjo Menéndez ... Enrique
* Liana Orfei ... Julia
* Barta Barri ...
* Doris Coll ... Dona de Don Federico
* Rafaela Aparicio ... Serventa sordo-muda
* Aurora Redondo ... Mare de Mario
* Erasmo Pascual ... Antonio

## Premis

Als Premis del Sindicat Nacional de l'Espectacle de 1968 va obtenir el 3r premi, dotat amb 125.000 pessetes, i el premi al millor actor per Arturo Fernández.

## Referències

* ↑ Cómo sois las mujeres a Fotogramas
* ↑ ¡Cómo sóis las mujeres! a sensacine.com
* ↑ Félix Martialay El cine español durante el franquismo, p. 162-166

## Enllaços externs

* Viva el cine español. 21 de novembre de 2015, dedicat a la pel·lícula a YouTube
# Integral de Gauß

La integral de Gauß és una integral definida, que fou calculada per primera vegada per Gauß. És la base de la distribució normal (o distribució gaussiana). És un element fonamental de la teoria de la probabilitat.
La integral s'expressa habitualment com
    $\int _{-\infty }^{\infty }e^{-x^{2}}\,dx={\sqrt {\pi }}~,$
o, de forma equivalent, com
    $\int _{0}^{\infty }e^{-x^{2}}\,dx={\frac {\sqrt {\pi }}{2}}.$
La demostració d'aquesta integral està basada en el Teorema de Fubini.

## El càlcul de la integral

El càlcul de la integral es pot obtenir a partir del teorema del residu de l'anàlisi complexa, i també es pot calcular amb un procediment analític.
Sigui I el valor d'aquesta integral. Aleshores,
    $I^{2}=\int _{0}^{\infty }e^{-x^{2}}dx\,\int _{0}^{\infty }e^{-y^{2}}dy\,=\int _{0}^{\infty }\int _{0}^{\infty }e^{-(x^{2}+y^{2})}dxdy~.$
En la darrera d'aquestes igualtats estem emprant el teorema de Fubini. En la integració emprem dos símbols diferents, x i y, per a les dues variables d'integració perquè cadascuna d'elles hi té un paper independent. Aquesta expressió es pot veure també com el producte de dues funcions simètriques respecte a la recta y=x.
Ara passem a coordenades polars amb els canvi $x=\rho \cos \theta$, $y=\rho \sin \theta$, $dxdy=\rho d\rho d\theta .$. Obtenim així,
    $I^{2}=\iint _{\mathbb {R} ^{+}\times [0,\,{\frac {\pi }{2}}]}\mathrm {e} ^{-\rho ^{2}}\,\rho \,\mathrm {d} \rho \,\mathrm {d} \theta$
Com abans, les variables $\rho$ i $\theta$ se separen. Per tant,
    $I^{2}=\int _{0}^{\frac {\pi }{2}}d\theta \,\int _{0}^{\infty }e^{-\rho ^{2}}\rho d\rho$
La primera integral és immediata. Per calcular la segona cal fer el canvi u en lloc de ρ² i canviar, per tant, ρ dρ per ${\frac {du}{2}}$. Obtenim d'aquesta manera,
    $I^{2}={\frac {\pi }{2}}\int _{0}^{\infty }{\rho e^{-\rho ^{2}}d\rho }={\frac {\pi }{4}}\int _{0}^{\infty }{e^{-u}du}={\frac {\pi }{4}}$
Com que l'exponencial és sempre positiva, fent l'arrel quadrada obtenim el resultat de la integral $I$, que estavem cercant. Això és,
    $I=\int _{0}^{\infty }e^{-x^{2}}\,dx={\frac {\sqrt {\pi }}{2}}.$

## La integral de les funcions gaussianes

La integral de qualsevol funció gaussiana es pot reduir a una integral de Gauss.
    $\int _{-\infty }^{\infty }ae^{-(x+b)^{2}/c^{2}}\,dx.$
La constant a es pot treure fora de la integral. Aleshores, substituint x per y - b obtenim
    $a\int _{-\infty }^{\infty }e^{-y^{2}/c^{2}}\,dy.$
Fent el canvi de y per cz obtenim
    $ac\int _{-\infty }^{\infty }e^{-z^{2}}\,dz$
    $=ac{\sqrt {\pi }}.$
# Eurico Caires

Eurico Caires (Funchal, 5 d'agost de 1952 - 13 de novembre de 1989), nom complet Eurico Mendonça de Caires, conegut simplement com a Eurico, va ser un futbolista portuguès que va jugar com a migcampista.
Va representar clubs a Portugal, el Canadà i els Estats Units.

## Carrera de club

Nascut a Funchal, Madeira, Eurico va jugar a futbol juvenil amb el SL Benfica, va ascendir al primer equip la temporada 1971–72 i va fer una aparició a la Primeira Liga, com a substitut. Va passar a representar, sempre a la màxima categoria, SC Beira-Mar, CD Montijo i GD Estoril Praia.
Al final de la campanya 1975–76, Eurico es va traslladar a l'estranger per jugar a la Lliga de futbol nord-americana, després de breus períodes amb Toronto Metros-Croatia i els Rochester Lancers abans de tornar a Portugal amb Estoril i CF Os Belenenses.
Eurico es va retirar el juny de 1985 amb gairebé 33 anys després de tres anys a les lligues inferiors, acumulant totals de la màxima divisió portuguesa de 171 partits i 16 gols. Va morir set anys després.

## Enllaços externs

* Eurico at ForaDeJogo
* NASL profile